Gereelde vrae om Verassings | Begrafnisondernemers
SMS WS na 49491
vir die beste diens
Kontak ons nou! 0860 109 087
You are here: Home / Vrae
Soos met enige finansiële instelling weet ons daar is altyd vrae om sekerheid en gemoedsrus te verkry ten opsigte van u belegging.
Hoekom is begrafnisversekering belangrik?
Die belangrikheid van begrafnisdekking ontstaan ​​wanneer daar ŉ afsterwe in die familie is en die begrafnis moet gereël word. Dit is van groot belang dat daar betyds voorsiening gemaak moet word vir die koste van ŉ begrafnis. Dit verlig onnodige finansiële druk op u getraumatiseerde familie. Dit is ook van uiterste belang dat u vertroud is met die Maatskappy waar u polis is en die waarde van die polis. Dit is nie altyd in die belang van uself om die goedkoopste opsie te kies nie. Maak seker van u voordele en dat u ŉ betroubare Maatskappy gebruik om sodoende enige onnodige vertragings te vermy met die uitbetaling van die voordeel wanneer u familie dit die nodigste het.
Is die lewensversekeringspolisse dieselfde as begrafnispolisse en kan dit nie vir begrafniskostes aangewend word nie?
Nee, in Suid-Afrika, is dit raadsaam om addisioneel Begrafnisversekering tot u versekerings portefeulje te bekom. Die vernaamste rede sou wees dat lewensversekering tyd kan neem voordat die uitbetaling geskied, en die fondse sal aan die begunstigde of boedel betaal word. Die familie sal verantwoordelik wees om die begrafniskoste te betaal voordat die begrafnis plaasvind.
Kan begrafniskoste van ’n lewens versekeringspolis afgetrek word voordat die begunstigde betaal word?
Nee, neem asseblief kennis van die vorige vraag-en-antwoord.
Hoe doen ek aansoek vir die begrafnisversekering?
U kan aansoek doen vir begrafnis versekering aanlyn deur ons te kontak of skakel ons direk by 0860 10 90 87. Beantwoord ‘n paar eenvoudige vrae en u polis kan in plek wees dieselfde dag. Daar word geen mediese vrae of ondersoeke vereis nie. Dit behels ‘n eenvoudige aansoekvorm, en direkte goedkeuring vir diegene wat daarvoor kwalifiseer. Ons bied dekking vir nuwe lede tot die ouderdom van 83 jaar.
Hoeveel sal ek betaal per maand op begrafnisversekering?
Die premie word bereken in ooreenstemming met u ouderdom en die versekerde bedrag van die dekking wat u kies.
Hoe lank kan ’n eis neem om uit te betaal?
Eise word, binne 48 uur nadat al die nodige dokumentasie aan die onderskrywer voorgelê is, uitbetaal.
As ek nie die maandelikse premies betaal nie, sal my polis steeds geldig wees?
Premies is maandeliks vooruitbetaalbaar. Sou u nalaat om premies binne (30) dertig dae vanaf die debietorder datum te betaal, sal die polis verval en alle inbetaalde premies sal verbeur word. U sal nie in staat wees om te eis teen die polis nie. Enige versekerde lewe sal dekking geniet solank as wat die premies betaal word. U kan die polis herstel op ‘n later stadium indien finansieël moontlik. Die wagtydperk sal weer intree vanaf die herstel datum.
Indien geen dood plaasgevind het nie, kan ek eis teen die begrafnispolis ?
Nee, ongelukkig is die dekking slegs betaalbaar by die dood van een van die benoemde versekerdes onder die polis. Terme en voorwaardes geld.
Het ek onmiddelike begrafnisdekking ?
Dood weens onnatuurlike oorsake is onmiddellik gedek en dood weens natuurlike oorsake is onderhewig aan die voorgeskrewe wagtydperk van die kontrak.
Omskrywing van tipes sterftes?
TWEE TIPES STERFTES
‘n Sterfte agv natuurlike oorsake is een wat hoofsaaklik toegeskryf word aan ‘n siektetoestand of ‘n interne foutiewe werking van die liggaam en is nie direk beïnvloed deur eksterne kragte nie. Dit is verwant aan siektes en veroudering. Voorbeelde van sterftes agv natuurlike oorsake is hartaanvalle, kanker, longinfeksies, beroertes, ens.
‘n Sterfte agv onnatuurlike oorsake is een wat toegeskryf word aan eksterne faktore-bv., besering of vergiftiging-wat insluit die sterfte as gevolg van opsetlike besering, soos moord of selfmoord, en die sterfte agv onopsetlike beserings in ‘n toevallige wyse bv. Motorongeluk.
Hiermee voorbeelde van onnatuurlike oorsake:
aangeval deur insekte, reptiele, wilde diere
-negatiewe uitslag van operasie (let wel dit is nie agv van geen operasie nie)